**Pasientinformasjon**

**Hyperstimuleringssyndrom**

**Hva er hyperstimuleringssyndrom?**

* Potensielt en alvorlig komplikasjon til assistert befruktning, spesielt IVF.

**Hva er symptomene på hyperstimuleringssyndrom?**

* Grad 1 – lett utspilt mage, ubehag og kvalme
* Grad 2 – samme som grad 1, men mer utspilt i magen på grunn av væskeansamling i bukhulen. Dette kan gi magesmerter og oppkast.
* Grad 3 – samme som grad 2 og i tillegg ekstrem tørste og liten urinproduksjon. Urinen kan bli svært mørk på fargen. Du kan også få problemer med å puste på grunn av væskeansamling rundt lungene. En alvorlig, men sjelden komplikasjon er blodpropp i bena eller lungene. Symptomer på dette er opphovne bein eller smerter i brystet og tung pust.

**Hva er årsaken til hyperstimuleringssyndrom?**

Medikamenter ved assistert befruktning blir brukt for å stimulere eggstokkene til å modne egg. Noen ganger blir det en svært kraftig respons på disse medikamentene som leder til hyperstimuleringssyndrom.

Overstimulerte eggstokker blir forstørret og frigjør kjemiske stoffer til blodsirkulasjonen. Væske fra blodkarene lekker inn i bukhulen, og i alvorlige tilfeller inn i brysthulen og hjerteposen. Hyperstimuleringssyndrom kan og påvirke nyre, lever og lungefunksjon. Det er rapportert noen ganske få tilfeller av dødsfall på grunn av hyperstimuleringssyndrom.

**Hvem får hyperstimuleringssyndrom?**

Hyperstimuleringssyndrom grad 1 er vanlig hos kvinner som får IVF behandling, opptrer hos 33 av 100 kvinner (33%). Grad 2 og 3 hyperstimuleringssyndrom skjer kun i 1 av 100 (1%) tilfeller.

Risiko er høyere hos kvinner som:

* Har polycystiske eggstokker
* Er under 30 år gamle
* Har hatt hyperstimuleringssyndrom tidligere
* Blir gravide i samme IVF syklus som de får symptomer, spesielt hvis det er satt inn mer enn ett befruktet egg

**Hvor lenge varer det?**

De fleste symptomene forsvinner i løpet av 7-10 dager. Hvis behandlingen ikke resulterer i graviditet forsvinner symptomene vanligvis når du får menstruasjon. Hvis du blir gravid kan symptomene bli forverret og vare opptil et par uker, noen ganger lenger.

**Hva skal jeg gjøre hvis jeg har lette symptomer (grad 1)?**

De fleste symptomene forsvinner i løpet av 7-10 dager. Hvis behandlingen ikke resulterer i graviditet forsvinner symptomene vanligvis når du får menstruasjon. Hvis du blir gravid kan symptomene bli forverret og vare opptil et par uker, noen ganger lenger.

**Når skal jeg kontakte lege/sjukehus?**

Kontakt lege hvis du får symptomer; spesielt hvis symptomene forverres og du kaster opp, har vannlatingsproblemer eller problemer med å puste.

**Hva skjer på sykehuset?**

Legen vil be deg om å beskrive symptomene dine og vil undersøke deg. I tillegg:

* Spør om vannlating og om urinen er mørkere enn normalt (konsentrert)
* Måle blodtrykk, puls og pustefrekvens
* Måle livvidden og kroppsvekt
* Ultralyd for å måle eggstokkene og se om det er væskeansamling i bukhulen
* Ta blodprøver for å se hvor konsentrert blodet ditt er og sjekke nyrefunksjon

Diagnosen stilles på grunnlag av dine symptomer, funn ved undersøkelsen og resultat av blodprøver. Hvis du er frisk nok til å reise hjem kan du få time til kontroll.

**Når må jeg bli på sykehuset?**

Hvis du har hyperstimuleringssyndrom grad 2 eller 3 blir du vanligvis innlagt for observasjon og eventuelt behandling.

**Hva er behandlingen for hyperstimuleringssyndrom?**

Det er ingen behandling som direkte kan snu hyperstimuleringssyndrom. Behandlingen rettes mot symptomene og forebygger komplikasjoner.

* Smertestillende medikamenter
* Kvalmestillende medikamenter
* Intravenøs væske for å forebygge uttørring
* Blodfortynnende medikament-sprøyter for å forebygge blodpropp. Behandlingen bør fortsette i minst en uke etter at du er symptomfri dersom du ikke er gravid, eller til uke 12 i svangerskapet dersom du er gravid.

Dersom magen din er svært utspilt på grunn av væskeansamling vil vi anbefale at væsken tappes ut. Du vil da få lagt inn en tynn slange i bukhulen. Dette gjøres veiledet av ultralyd og i lokalbedøvelse. Behandlingen vil hjelpe på ubehaget ditt og forbedrer nyre- og lunge-funksjon.

**Er det andre ting jeg bør tenke på hvis jeg har hyperstimuleringssyndrom og blir gravid?**

* For å forebygge blodpropp bør du fortsette med blodfortynnende sprøyter til uke 12 av svangerskapet.
* Du kan ha økt risiko for å utvikle svangerskapsforgiftning eller til for tidlig fødsel. Det er imidlertid ingen risiko for barnets utvikling om du har hyperstimuleringssyndrom.

**Er det andre ting jeg bør tenke på?**

* Hvis du har hyperstimuleringssyndrom vil eggstokkene dine være forstørrede og smertefulle. Du bør unngå samleie og hard fysisk aktivitet for å unngå skade av eggstokkene.
* Noen få kvinner utvikler hyperstimuleringssyndrom etter annen assistert befruktning enn IVF eller etter normal befruktning, men det er svært sjelden.

Fritt oversatt etter pasientinformasjon fra «Royal College of Obsteticians & Gynaecologists».

Kvinneklinikken, SUS, mars 2023
[www.sus.no/kvinneklinikken](http://www.sus.no/kvinneklinikken)